Rozsudok Okresného súdu Banská Bystrica sp. zn. 8P/128/2025 z 11. 6. 2026
Rozsudok Okresného súdu Banská Bystrica z 11. júna 2026, sp. zn. 8P/128/2025, ECLI:SK:OSBB:2026:6125463582.2
Súd: Okresný súd Banská Bystrica
Spisová značka: 8P/128/2025
ECLI: ECLI:SK:OSBB:2026:6125463582.2
Dátum vydania: 11. 6. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Banská Bystrica 8P/128/2025 6125463582 11. 06. 2026 JUDr. Elena Lámerová ECLI:SK:OSBB:2026:6125463582.2
ROZSUDOK V MENE SLOVENSKEJ REPUBLIKY Okresný súd Banská Bystrica, pracovisko Brezno, sudkyňou JUDr. Elenou Lámerovou, v právnej veci starostlivosti o maloletého A. B., nar. XX.XX.XXXX, bytom ako matka, v zastúpení kolíznym opatrovníkom C. D., E. F. G. H. I., syna otca J. B., nar. XX.XX.XXXX, trvale bytom Brezno, K. XXXX/ XX, A. I., B. XX, v zast. JUDr. Stanislavom Rešutíkom, advokátom, Advokátska kancelária Brezno, M.R. Štefánika 29/36 a matky G. I., nar. XX.XX.XXXX, trvale bytom I., D. XXXX/XX, o návrhu otca na zníženie výživného, takto rozhodol: I. Súd s c h v a ľ u j e dohodu rodičov o určení výšky výživného na maloletého v tomto znení: Otec maloletého s a z a v ä z u je s účinnosťou od 01.07.2026 prispievať na výživu maloletého výživným vo výške 170,- Eur mesačne, vždy do 15-teho dňa v mesiaci k rukám matky maloletého. II. Týmto d o c h á d z a k zmene rozsudku Okresného súdu Brezno, č.k. 8P/69/2022-100 zo dňa 06.12.2022 vo výroku I. 2) a 3) III. Žiaden z účastníkov n e m á nárok na náhradu trov konania. odôvodnenie: 1. Na návrh otca maloletého doručený tunajšiemu súdu 29.12.2025 sa začalo konanie o zníženie výživného na maloletého. 2. Na pojednávaní dňa 11.06.2026 sa rodičia maloletého dohodli na novej výške výživného na maloletého. Vzhľadom k tomu, že táto dohoda rodičov je uzatvorená v súlade so zákonom a aj so záujmami maloletého súd ju schválil. 3. Podľa § 121 CMP rozsudky o úprave výkonu rodičovských práv a povinností a výžive maloletých detí a o priznaní, obmedzení, alebo o pozbavení rodičovských práv a povinností, alebo o pozastavení ich výkonu možno zmeniť alebo zrušiť aj bez návrhu ak sa zmenia pomery. 4. Podľa § 26 Zákona č. 36/2005 Z. z. o rodine (ďalej len zákon o rodine), ak sa zmenia pomery, súd môže aj bez návrhu zmeniť rozhodnutie o výkone rodičovských práv a povinností alebo dohodu o výkone rodičovských práv a povinností. 5. Podľa § 62 ods. 1 zákona o rodine, plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť.
6. Podľa § 62 ods. 2 zákona o rodine, obaja rodičia prispievajú na výživu svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov. 7. Podľa § 62 ods. 4 zákona o rodine, pri určení rozsahu vyživovacej povinnosti súd prihliada na to, ktorý z rodičov a v akej miere sa o dieťa osobne stará. Ak rodičia žijú spolu, prihliadne súd aj na starostlivosť rodičov o domácnosť. 8. Podľa § 62 ods. 5 zákona o rodine, výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť. 9. Podľa § 75 ods. 1 zákona o rodine, pri určení výživného prihliadne súd na odôvodnené potreby oprávneného, ako aj na schopnosti, možnosti a majetkové pomery povinného. Na schopnosti, možnosti a majetkové pomery povinného prihliadne súd aj vtedy, ak sa povinný vzdá bez dôležitého dôvodu výhodnejšieho zamestnania, zárobku, majetkového prospechu; rovnako prihliadne aj na neprimerané majetkové riziká, ktoré povinný na seba berie. 10. Podľa § 76 ods. 1 zákona o rodine, výživné sa platí v pravidelných, opakujúcich sa sumách, ktoré sú zročné vždy na mesiac dopredu. 11. Podľa § 78 ods. 1 zákona o rodine, dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh. 12. Podľa § 78 ods. 3 zákona o rodine, pri zmene pomerov sa vždy prihliadne na vývoj životných nákladov. 13. Vzhľadom k tomu, že po vyhlásení rozsudku po jeho stručnom odôvodnení a poučení o opravnom prostriedku sa práva podať proti rozhodnutiu odvolanie vzdali všetci účastníci, súd v zmysle §221 písm. a) Zákona č. 160/2015 Z.z. Civilný sporový poriadok vyhotovil tento rozsudok bez podrobnejšieho odôvodnenia. Poučenie: Proti tomuto rozsudku j e p r í p u s t n é odvolanie v lehote 15 dní odo dňa jeho doručenia, písomne na Krajský súd Žilina prostredníctvom Okresného súdu Banská Bystrica, pracovisko Brezno; právo podať odvolanie n e m a j ú tí účastníci, ktorí sa ho vzdali.

